**ČETRTEK, 23. 4. 2020**

**NARAVOSLOVNI DAN – MOJE TELO (ČUTILA)**

Danes boš raziskoval svoje telo –čutila in opravil naloge za **naravoslovni dan**.

Najprej razmisli, katera čutila smo obravnavali do sedaj :

- čutilo za vid je **oko/oči,**

- čutilo za sluh je **uho/ušesa**,

- čutilo za voh je **nos,**

- čutilo za okus je **jezik**,

- čutilo za tip je **koža**.

**Sedaj si poglej pri vsakem čutilu najprej zanimivo kratko oddajo o čutilu, ki ga boš uporabljal pri vajah:**

1. **VOH IN OKUS**

 <https://4d.rtvslo.si/arhiv/od-popka-do-zobka/174541547>

**VAJA:** pri tej vaji boš ugotovil, kako pomembno **čutilo sta NOS IN JEZIK.**

Prosi nekoga, naj ti da prevezo čez oči in ti ponudi v usta košček

sadja, začimbo …

Ti pa moraš ugotoviti, kaj si pojedel.

Uporabijo lahko **sladkor, sol, limono, različno sadje, čokolado, sok, kakav,…**

Sedaj pa ponovi to isto nalogo tako, da si med pokušanjem jedi s prsti

zatisneš nos.

Po opravljeni nalogi razmisli:

Kaj opaziš, ko žvečiš hrano z zatesnjenim nosom in takrat, ko nosu ne

zatesniš?

Kdaj se nam to pogosto dogaja?

1. **SLUH**

 <https://4d.rtvslo.si/arhiv/od-popka-do-zobka/174540053>

 Tudi ti si lahko izdelaš enostaven telefonček.

**VAJA:** pri tej vaji boš ugotovil, kako pomembno **čutilo je uho.**

Iz papirja naredi trobljo.

Nastavi jo na uho in obračaj glavo proti zvokom. Eden od družinskih članov naj ti iz

različnih strani kaj pripoveduje. Po opravljeni nalogi razmisli: Ali si opazil, da starejši

ljudje delajo nekaj podobnega, ko želijo natančneje slišati?

1. **KOŽA**

 <https://4d.rtvslo.si/arhiv/od-popka-do-zobka/174536961>

**VAJA:** pri tej vaji boš ugotovil, kako pomembno **čutilo je KOŽA.**

Nekoga prosi, naj ti v neprozorno vrečko da nekaj različnih predmetov.

Zapri oči, roko daj v vrečko in samo s tipom skušaj ugotoviti, kateri predmeti so v vrečki.

Po opravljeni nalogi razmisli: Po čem si prepoznal določen predmet?

Kakšni so bili predmeti na otip?

1. **OČI**

 <https://4d.rtvslo.si/arhiv/od-popka-do-zobka/174538521>

**VAJA:** pri tej vaji boš ugotovil, kako pomembno **čutilo so OČI.**

Za pomoč pri tej nalogi prosi enega od družinskih članov.

Ta naj ti preveže oči z ruto ali šalom, ti pa poskusi priti iz kuhinje v svojo sobo.

Po opravljeni nalogi razmisli:

Kako si se počutil, ko nisi videl ničesar?

Kaj je bilo zelo pomembno pri takšnem sprehodu?

Ali te je bilo česa strah?

Kaj ti je bilo najbolj neprijetno?

Katerega čutila nisi mogel uporabljati in katero si moral zelo dobro

uporabljati?

Sedaj pa naredi v zvezek za NIT zabeležko:

* POD NASLOVOM PO VRSTI, KOT BOŠ DELAL VAJE, VAJO NARIŠI, LAHKO TUDI OPIŠEŠ SVOJE OBČUTKE (KAKO SI SE POČUTIL OB IZVAJANJU VAJE).

Da ti bo lažje, sem ti napisala primer za prvo vajo. Ti narediš v zvezek zapise vseh štirih vaj.

|  |
| --- |
| Naslov: **NARAVOSLOVNI DAN MOJE TELO – ČUTILA**1. **VAJA: NOS IN JEZIK**

 **RISBA OBČUTKI** **Narišeš risbo. Opišeš občutke.**1. **VAJA: UHO**
 |